เอกสารน้อมเกล้าฯ ๑๑

**คำชี้แจง**

**มูลนิธิร่วมจิตต์น้อมเกล้าฯ เพื่อเยาวชน ในพระบรมราชินูปถัมภ์**

**เรื่อง ทุนการศึกษาและการได้รับทุนต่อเนื่อง**

**สำหรับสถานศึกษาต่างจังหวัด**

**การให้ทุนการศึกษา**

 ๑. มูลนิธิฯ จะให้ทุนการศึกษาต่อเนื่องแก่เยาวชนอย่างต่อเนื่องจนจบการศึกษาชั้นสูงสุดในแต่ละระดับ

 ๒. จะจัดส่งทุนการศึกษาผ่านจังหวัด หรือหน่วยงานต้นสังกัด ให้แก่เยาวชนผู้รับทุนในแต่ละระดับปีละ ๑ ครั้ง คือ

 - ระดับประถมศึกษา / สามเณร จำนวนเงินปีละ ๓,๐๐๐ บาท

 - ระดับมัธยมศึกษา / อาชีวศึกษา จำนวนเงินปีละ ๔,๐๐๐ บาท

 - ระดับอุดมศึกษา จำนวนเงินปีละ ๘,๐๐๐ บาท

**ข้อยกเว้น**

 สำหรับเยาวชนผู้รับทุนในสังกัด ตชด. ส่งผ่านกองกำกับการ ตชด. ที่รับผิดชอบในแต่ละพื้นที่

 ๓. เงินทุนแต่ละปีการศึกษา มูลนิธิฯ จะเริ่มจัดส่งประมาณปลายเดือนเมษายนของทุกปี เป็นต้นไป หลังจากที่มูลนิธิฯ ได้รับแบบรายงานผลการเรียนของปีการศึกษาที่ผ่านมา ตามที่สถานศึกษาจัดส่งมาให้แล้ว

 ๔. หากสถานศึกษาจัดส่งแบบรายงานผลการเรียนของเยาวชนผู้รับทุนมูลนิธิฯ ล่าช้า ก็ทำให้มูลนิธิฯ ต้องจัดส่งเงินทุนให้ล่าช้าไปด้วย แม้จะจัดส่งทันทีที่ได้รับแบบรายงานผลการเรียนของปีการศึกษาที่ผ่านมาก็ตาม

**การมอบเงินทุนการศึกษาให้แก่เยาวชน**

 ๑. ให้สถานศึกษาแจ้งการได้รับเงินทุนของเยาวชนผู้รับทุนให้ที่ประชุมคณะครูและผู้ปกครองได้ทราบด้วย

 ๒. สำหรับการเบิกจ่ายเงินทุน และการฝากเงินทุนที่เหลือไว้ที่ธนาคาร ให้อยู่ในดุลยพินิจของสถานศึกษา เพื่อให้เป็นประโยชน์ และบรรเทาความเดือดร้อนของเยาวชนได้มากที่สุด ทั้งนี้ หากการเบิกจ่ายแต่ละครั้ง ครูที่ได้รับมอบหมายให้ช่วยเก็บรักษาสมุดฝากเงินทุนของนักเรียน กรุณาให้เยาวชนหรือผู้ปกครอง ได้รับทราบถึงจำนวนเงินทุนที่เหลือในบัญชีด้วย จะช่วยสร้างความเข้าใจอันดีระหว่างครูกับศิษย์ได้แน่นแฟ้นยิ่งขึ้น

 ๓. ชี้แจงให้เยาวชนผู้รับทุนทราบว่า เมื่อได้รับเงินทุนการศึกษาแล้ว ควรพยายามเรียนให้ดียิ่งขึ้น และให้ใช้จ่ายเงินทุนให้เกิดประโยชน์มากที่สุด

 ๔. ให้สถานศึกษาจัดทำบัญชีรายรับ-รายจ่าย ของเยาวชนผู้รับทุน ส่งให้มูลนิธิฯ ทุกสิ้นปีการศึกษา โดยส่งมาพร้อมกับแบบรายงานผลการเรียน (เอกสารน้อมเกล้าฯ ๒.๑ และ ๒.๒) ซึ่งมูลนิธิฯ จะส่งให้สถานศึกษาโดยตรงประมาณกลางเดือนมกราคมของทุกปี

**การตอบรับเงินทุนการศึกษา**

 เมื่อได้รับทุนแล้ว ให้สถานศึกษาส่งใบตอบรับเงินทุน (เอกสารน้อมเกล้าฯ ๓.๒) ให้มูลนิธิฯ ทราบทันที พร้อมกับให้เยาวชนผู้รับทุนลงชื่อในใบตอบรับเงินทุนด้วย

**กรณีที่สถานศึกษายังไม่ได้รับเงินทุนการศึกษา**

 หากเวลาผ่านไปแล้วประมาณ ๑-๒ เดือน หลังจากระยะเวลาที่มูลนิธิฯ จัดส่งเงินทุนให้เยาวชนแล้ว(ดังกล่าวข้างต้น) สถานศึกษาใดยังไม่ได้รับเงินทุน ขอความกรุณาสถานศึกษาโปรดติดต่อขอรับเงินทุนจากสำนักงานเขตพื้นที่การศึกษาในแต่ละจังหวัด / หน่วยงานต้นสังกัด หรือมูลนิธิฯ โดยด่วน **และหากเกิดปัญหาขัดข้องประการใดกรุณาแจ้งให้มูลนิธิฯ ทราบทันที** ก่อนสิ้นปีการศึกษานั้นๆ เพื่อจัดดำเนินการแก้ไข และตรวจสอบได้ทันต่อเหตุการณ์ โดยทางอีเมลล์ ruamchit\_normklao@hotmail.com หรือ ทางโทรศัพท์ ๐-๒๓๕๔-๗๓๙๑-๒ ต่อ ๑๐๗ โทรสาร ๑๑๕

ต่อหน้า ๒/การส่ง...

- ๒ -

**การส่งแบบรายงานผลการเรียนทุกสิ้นปีการศึกษา**

 เมื่อสิ้นปีการศึกษานั้นๆ **ภายในเดือนเมษายนของทุกปี** ให้สถานศึกษาจัดส่งแบบรายงานผลการเรียน ด้วยแบบกรอกของมูลนิธิฯ คือเอกสารน้อมเกล้าฯ ๒.๑ และ ๒.๒ ของเยาวชนผู้รับทุนให้มูลนิธิฯ โดยตรง ๒ ชุด หลังจากทราบผลการเรียนพร้อมกับคะแนนเฉลี่ยแล้ว และส่งสำเนาให้หน่วยงานต้นสังกัด ๑ ชุด เพื่อ

 ๑. ใช้พิจารณาส่งเงินทุนในปีการศึกษาต่อไปให้เยาวชนได้ ตั้งแต่ต้นปีการศึกษา

 ๒. จัดส่งให้ท่านเจ้าของกองทุนทราบ ๑ ชุด

 ๓. เก็บไว้เป็นหลักฐานในการดำเนินงานของมูลนิธิฯ อีก ๑ ชุด

 อนึ่ง หากสถานศึกษาไม่มีเอกสารน้อมเกล้าฯ ๒.๑ และ ๒.๒ หรือเอกสารสูญหายให้สถานศึกษาแจ้งมูลนิธิฯ ด่วน หรือ **ดาวน์โหลดจากเว็บไซต์มูลนิธิฯ** [**www.ruamchit-normklao.org**](http://www.ruamchit-normklao.org)

**การได้รับทุนต่อเนื่องสำหรับเยาวชนผู้รับทุนคนเดิมในปีการศึกษาต่อไป (จนจบการศึกษาในแต่ละระดับการศึกษา)**

 ให้สถานศึกษารีบจัดส่งแบบรายงานผลการเรียนของปีการศึกษาที่ผ่านมาให้มูลนิธิฯ โดยด่วน (ปีละ ๑ ครั้ง) เพื่อใช้พิจารณาจัดส่งเงินทุนการศึกษาต่อเนื่องในปีการศึกษาต่อไปให้เยาวชนได้ตั้งแต่ต้นปีการศึกษา

**การติดต่อท่านเจ้าของกองทุน**

 ให้สถานศึกษาช่วยแนะนำแนวทางที่ถูกต้อง และเหมาะสมให้เยาวชน เพื่อแสดงออกถึงความเป็นผู้มีน้ำใจและระลึกในความมีเมตตาของท่านเจ้าของกองทุนด้วย โดยแนะนำให้เยาวชนผู้ได้รับทุนเขียนจดหมายขอบพระคุณ (อาจมอบให้ครูแนะแนว หรือครูประจำชั้น ช่วยดูแลในเรื่องนี้) ท่านเจ้าของกองทุนทุกครั้งที่เยาวชนได้รับเงินทุนการศึกษา เพื่อท่านเจ้าของกองทุนจะได้ทราบว่าเยาวชนได้รับเงินทุนแล้ว และเพื่อเยาวชนจะได้รับความเมตตาอย่างต่อเนื่อง ซึ่งมูลนิธิฯ ได้แจ้งชื่อท่านเจ้าของกองทุน และที่อยู่ ให้สถานศึกษาทราบแล้ว หากเยาวชนจำไม่ได้โปรดติดต่อขอทราบจากมูลนิธิฯ สำหรับ**จดหมายฉบับแรก**นั้นให้เขียนคำขึ้นต้นถึงท่านเจ้าของกองทุนแต่จ่าหน้าซองถึงมูลนิธิร่วมจิตต์น้อมเกล้าฯ ตึกมหิดล ชั้น ๔ ถนนราชวิถี เขตราชเทวี กรุงเทพฯ ๑๐๔๐๐ ซึ่งจะได้จัดส่งให้ท่านเจ้าของกองทุนต่อไป **ส่วนจดหมายฉบับต่อๆ ไปนั้น เยาวชนอาจติดต่อกับท่านเจ้าของกองทุนได้ตามที่อยู่ที่แจ้งให้ทราบแล้ว**

**กรณีเยาวชนผู้รับทุนจบการศึกษา / ลาออกกลางคัน**

 ในกรณีที่มีเยาวชนผู้รับทุนจบการศึกษา หรือยุติการรับทุนมูลนิธิฯ กลางคัน ด้วยเหตุผลประการใดก็ตาม ขอให้สถานศึกษาดำเนินการ ดังนี้

 ๑. รีบแจ้งให้จังหวัด หรือ สำนักงานเขตพื้นที่การศึกษาในแต่ละจังหวัด / หน่วยงานต้นสังกัด (สำหรับเยาวชนผู้รับทุนสังกัด ตชด. / สช. / สถ. (กรมส่งเสริมการปกครองท้องถิ่น)/อบจ.) ทราบทันที และส่งสำเนาให้มูลนิธิฯ ทราบด้วย หรือแจ้งมูลนิธิฯ โดยตรง

 ๒. จัดส่งแบบรายงานผลการเรียนของเยาวชนผู้รับทุน (ด้วยเอกสารน้อมเกล้าฯ ๒.๑ และ ๒.๒) เท่าที่จะสามารถให้ข้อมูลได้ ให้มูลนิธิฯ โดยตรงทันที ๒ ชุด ณ ตึกมหิดล ชั้น ๔ ถนนราชวิถี เขตราชเทวี กรุงเทพฯ ๑๐๔๐๐ เพื่อจัดส่งให้ท่านเจ้าของกองทุน ๑ ชุด เก็บไว้เป็นหลักฐานการดำเนินงานของมูลนิธิฯ ๑ ชุด และโปรดจัดส่งให้จังหวัด หรือหน่วยงานต้นสังกัด หรือสำนักงานเขตพื้นที่การศึกษาในแต่ละจังหวัดด้วย ๑ ชุด

ปรับปรุง เมษายน ๒๕๕๗